CELEX: 32016R1387
Language: hr
Date: 2016-06-09 00:00:00
Title: Delegirana uredba Komisije (EU) 2016/1387 оd 9. lipnja 2016. o izmjeni priloga I. i III. Uredbi Vijeća (EZ) br. 2173/2005 na temelju Dobrovoljnog sporazuma o partnerstvu s Indonezijom u pogledu sustava za izdavanje dozvola FLEGT za uvoz drvne sirovine u Europsku uniju

18.8.2016   
            
            
               HR
            
            
               Službeni list Europske unije
            
            
               L 223/1
            
         DELEGIRANA UREDBA KOMISIJE (EU) 2016/1387
   оd 9. lipnja 2016.
   o izmjeni priloga I. i III. Uredbi Vijeća (EZ) br. 2173/2005 na temelju Dobrovoljnog sporazuma o partnerstvu s Indonezijom u pogledu sustava za izdavanje dozvola FLEGT za uvoz drvne sirovine u Europsku uniju
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2173/2005 od 20. prosinca 2005. o uspostavljanju FLEGT sustava za izdavanje dozvola za uvoz drvne sirovine u Europsku zajednicu (1), a posebno njezin članak 10. stavak 1. i članak 10. stavak 3.,
   budući da:
   
               (1)
            
            
               Stranke su ratificirale Dobrovoljni sporazum o partnerstvu između Europske unije i Republike Indonezije (dalje u tekstu: Sporazum) i on je stupio na snagu 1. svibnja 2014.
            
         
               (2)
            
            
               Člankom 14. stavkom 5. točkom (e) Sporazuma predviđeno je da se Zajednički odbor za provedbu (ZOP) osnovan na temelju tog Sporazuma usuglasi o datumu početka rada sustava za izdavanje dozvola FLEGT nakon procjene funkcioniranja indonezijskog sustava za osiguranje zakonitosti drvne sirovine (TLAS) na osnovi kriterija utvrđenih u Prilogu VIII. Sporazumu.
            
         
               (3)
            
            
               Na temelju zajedničke neovisne procjene indonezijskog TLAS-a zaključeno je da je indonezijski TLAS stabilan sustav te da ispunjava kriterije za procjenu operativnosti iz Priloga VIII. Sporazumu.
            
         
               (4)
            
            
               Stranke sada mogu donijeti odluku o datumu početka rada sustava za izdavanje dozvola FLEGT za Indoneziju.
            
         
               (5)
            
            
               Radi početka rada sustava za izdavanje dozvola FLEGT za Indoneziju, najprije treba izmijeniti priloge I. i III. Uredbi (EZ) br. 2173/2005 tako da se Republika Indonezija i njezina Informativna jedinica za dozvole uključe u popis „Partnerske zemlje i njihova imenovana tijela za izdavanje dozvola” iz Priloga I. te u popis proizvoda obuhvaćenih sustavom za izdavanje dozvola FLEGT u Prilogu III. „Drvni proizvodi na koje se primjenjuje FLEGT sustav za izdavanje dozvola samo u odnosu na odgovarajuće partnerske zemlje”.
            
         
               (6)
            
            
               Uredbu (EZ) br. 2173/2005 trebalo bi stoga u skladu s tim izmijeniti,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 2173/2005 mijenja se kako je utvrđeno u Prilogu ovoj Uredbi.
   Članak 2.
   Prilog III. Uredbi (EZ) br. 2173/2005 izmjenjuje se kako je utvrđeno u Prilogu ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 15. studenoga 2016.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. lipnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 30.12.2005., str. 1.
   
   
      PRILOG
      Prilog I. i Prilog III. Uredbi (EZ) br. 2173/2005 mijenjaju se kako slijedi:
      
                  1.
               
               
                  U Prilogu I. umeće se sljedeća tablica:
                  
                              „Partnerska zemlja
                           
                           
                              Imenovana tijela za izdavanje dozvola
                           
                        
                              REPUBLIKA INDONEZIJA
                           
                           
                              
                                          Informativna jedinica za dozvole (LIU) (1)
                                          
                                       
                                    
                                          Ministry of Environment and Forestry
                                       
                                    
                                          Gedung Manggala Wanabakti Blok I Lantai 2
                                       
                                    
                                          Jln. Gatot Subroto – Senayan
                                       
                                    
                                          Jakarta – Pusat – Indonesia – 10270
                                       
                                    
                                          Telefon: +62 21 5730268/269
                                       
                                    
                                          Faks: +62 21 5737093
                                       
                                    
                                          Adresa e-pošte: subditivlk@gmail.com; marianalubis1962@gmail.com
                                       
                                    
                        
            
                  2.
               
               
                  U Prilog III. umeće se sljedeća tablica:
                  
                              „Partnerska zemlja
                           
                           
                              Tarifni broj HS
                           
                           
                              Opis
                           
                        
                              REPUBLIKA INDONEZIJA
                           
                           
                              POGLAVLJE 44.
                           
                        
                               
                           
                           
                              Ogrjevno drvo u obliku oblica, cjepanica, pruća, snopova ili sličnih oblika; drvo u obliku iverja ili sličnih čestica; drvna piljevina te otpaci i ostaci od drva, neovisno o tome jesu li aglomerirani u oblice, brikete, pelete ili slične oblike ili nisu.
                           
                        
                              4401 21 
                           
                           
                              
                                          –
                                       
                                       
                                          Drvo u obliku iverja ili sličnih čestica – crnogorica
                                       
                                    
                        
                              Ex 4401 22 
                           
                           
                              
                                          –
                                       
                                       
                                          Drvo u obliku iverja ili sličnih čestica – ne crnogorica (ne od bambusa ni ratana)
                                       
                                    
                        
                              4403 
                           
                           
                              Neobrađeno drvo, neovisno ima li skinutu koru ili bjeliku ili je grubo učetvoreno ili ne (Zabranjeno za izvoz prema indonezijskom zakonu. U skladu s člankom 3. stavkom 3. Dobrovoljnog sporazuma o partnerstvu između Europske unije i Republike Indonezije o provedbi zakonodavstva, upravljanju i trgovini u području šuma pri uvozu proizvoda od drvne sirovine u Europsku uniju (dalje u tekstu: Sporazum između EU-a i Indonezije) (2), proizvodi s ovom oznakom HS ne mogu dobiti dozvolu FLEGT te se stoga ne smiju uvoziti u Uniju).
                           
                        
                              Ex 4404 10 
                           
                           
                              Cijepane vrpce i slično – od crnogorice
                           
                        
                              Ex 4404 20 
                           
                           
                              Cijepane vrpce i slično – ne od crnogorice – tanke vrpce
                           
                        
                              Ex 4404 
                           
                           
                              Drvo za obruče; cijepani kolci; zašiljeni drveni kolci i stupovi koji nisu uzdužno piljeni; drvene motke, grubo uobličene, ali netokarene, nesavijene niti drukčije obrađene, prikladne za proizvodnju štapova, kišobrana, drški alata ili slično. (Zabranjeno za izvoz prema indonezijskom zakonu. U skladu s člankom 3. stavkom 3. Dobrovoljnog sporazuma o partnerstvu između EU-a i Indonezije proizvodi s ovom oznakom HS ne mogu dobiti dozvolu FLEGT te se stoga ne smiju uvoziti u Uniju.)
                           
                        
                              4406 
                           
                           
                              Drveni željeznički ili tramvajski pragovi. (Zabranjeno za izvoz prema indonezijskom zakonu. U skladu s člankom 3. stavkom 3. Dobrovoljnog sporazuma o partnerstvu između EU-a i Indonezije proizvodi s ovom oznakom HS ne mogu dobiti dozvolu FLEGT te se stoga ne smiju uvoziti u Uniju.)
                           
                        
                              Ex 4407 
                           
                           
                              Drvo obrađeno po dužini piljenjem ili glodanjem, rezano ili ljušteno, blanjano, brušeno ili spojeno na krajevima, debljine veće od 6 mm.
                           
                        
                              Ex 4407 
                           
                           
                              Drvo obrađeno po dužini piljenjem ili glodanjem, rezano ili ljušteno, koje nije blanjano, brušeno ili spojeno na krajevima, debljine veće od 6 mm. (Zabranjeno za izvoz prema indonezijskom zakonu. U skladu s člankom 3. stavkom 3. Dobrovoljnog sporazuma o partnerstvu između EU-a i Indonezije proizvodi s ovom oznakom HS ne mogu dobiti dozvolu FLEGT te se stoga ne smiju uvoziti u Uniju.)
                           
                        
                               
                           
                           
                              Listovi za furniranje (uključujući one dobivene rezanjem laminiranog drva nožem), za šperploče ili za slična laminirana drva i ostalo drvo, piljeno po dužini, rezano nožem ili ljušteno, neovisno o tome je li blanjano, brušeno, spojeno ili spojeno na krajevima ili ne, debljine ne veće od 6 mm
                           
                        
                              4408 10 
                           
                           
                              
                                          –
                                       
                                       
                                          od crnogoričnog drva
                                       
                                    
                        
                              4408 31 
                           
                           
                              Tamnocrveni meranti, svjetlocrveni meranti i meranti bakau
                           
                        
                              4408 39 
                           
                           
                              Ostalo, osim crnogorice, tamnocrveni meranti, svjetlocrveni meranti i meranti bakau
                           
                        
                              Ex 4408 90 
                           
                           
                              Ostalo, osim crnogorice i tropskog drva navedenog u napomeni 2. za podbrojeve uz ovo poglavlje (ne od bambusa ni ratana)
                           
                        
                               
                           
                           
                              Drvo (uključujući lamele i daščice za parket, nesastavljene) kontinuirano oblikovano (s perom i utorom, rubno zarezano, užlijebljeno, oborenih bridova, v-spojeno, profilirano, modelirano, zaobljeno ili slično) duž bilo kojeg ruba, kraja ili lica, neovisno o tome je li blanjano, brušeno ili spojeno na krajevima ili nije.
                           
                        
                              4409 10 
                           
                           
                              
                                          –
                                       
                                       
                                          od crnogoričnog drva
                                       
                                    
                        
                              Ex 4409 29 
                           
                           
                              
                                          –
                                       
                                       
                                          od bjelogorice – ostalo (ne od ratana)
                                       
                                    
                        
                               
                           
                           
                              Ploče iverice, ploče s usmjerenim vlaknima (OSB) i slične ploče (na primjer, wafer-ploče), od drva ili od drugih ligninskih materijala, neovisno o tome jesu li aglomerirane smolama ili drugim organskim vezivnim tvarima ili nisu
                           
                        
                              Ex 4410 11 
                           
                           
                              
                                          –
                                       
                                       
                                          od drva – – ploče iverice (ne od bambusa ni ratana)
                                       
                                    
                        
                              Ex 4410 12 
                           
                           
                              
                                          –
                                       
                                       
                                          od drva – – ploče s usmjerenim vlaknima (OSB) (ne od bambusa ni ratana)
                                       
                                    
                        
                              Ex 4410 19 
                           
                           
                              
                                          –
                                       
                                       
                                          od drva – – ostalo (ne od bambusa ni ratana)
                                       
                                    
                        
                              Ex 4411 
                           
                           
                              Ploče vlaknatice od drva ili drugih ligninskih materijala, neovisno o tome jesu li aglomerirane smolama ili drugim organskim vezivnim sredstvima (ne od bambusa ni ratana)
                           
                        
                               
                           
                           
                              Šperploče, furnirane ploče i slično laminirano drvo
                           
                        
                              4412 31 
                           
                           
                              
                                          –
                                       
                                       
                                          Ostale šperploče, koje se sastoje samo od drvnih listova (osim bambusa) pojedinačne debljine sloja ne veće od 6 mm: – – s najmanje jednim vanjskim slojem od tropskog drva navedenog u napomeni 2. za podbrojeve uz ovo poglavlje
                                       
                                    
                        
                              4412 32 
                           
                           
                              
                                          –
                                       
                                       
                                          Ostale šperploče, koje se sastoje samo od drvnih listova (osim bambusa) pojedinačne debljine sloja ne veće od 6 mm: – – ostale, s najmanje jednim vanjskim slojem od bjelogoričnog drva
                                       
                                    
                        
                              4412 39 
                           
                           
                              
                                          –
                                       
                                       
                                          Ostale šperploče, koje se sastoje samo od drvnih listova (osim bambusa) pojedinačne debljine sloja ne veće od 6 mm: – – ostale
                                       
                                    
                        
                              Ex 4412 94 
                           
                           
                              
                                          –
                                       
                                       
                                          ostalo: – – blok-ploče, laminirane ploče i ploče od letvica (koje nisu od ratana)
                                       
                                    
                        
                              Ex 4412 99 
                           
                           
                              
                                          –
                                       
                                       
                                          Ostalo: – – ostalo: – – – barecore (slijepljeni otpaci drva) (ne od ratana) i – – – ostalo (ne od ratana)
                                       
                                    
                        
                              Ex 4413 
                           
                           
                              Prešano drvo u blokovima, pločama, trakama ili profiliranim oblicima (ne od bambusa ni ratana)
                           
                        
                              Ex 4414 
                           
                           
                              Drveni okviri za slike, fotografije, zrcala ili slične predmete (ne od bambusa ni ratana)
                           
                        
                              Ex 4415 
                           
                           
                              Sanduci, kutije, gajbe, bubnjevi i slična ambalaža za pakiranje, od drva; drveni bubnjevi za kabele; palete, palete-sanduci i druge podloge za utovar, od drva; drveni okviri za palete (ne od bambusa ni ratana)
                           
                        
                              Ex 4416 
                           
                           
                              Bačve, kace, vjedra i drugi bačvarski proizvodi te njihovi dijelovi, od drva, uključujući bačvarske duge (ne od bambusa ni ratana)
                           
                        
                              Ex 4417 
                           
                           
                              Alati, tijela alata, drške alata, tijela i drške za metle ili četke, od drva; postolarski kalupi od drva (ne od bambusa ni ratana)
                           
                        
                              Ex 4418 
                           
                           
                              Građevinska stolarija i proizvodi za građevinarstvo, od drva, uključujući celularne drvene ploče, sastavljene podne ploče, piljenu i cijepanu šindru (ne od bambusa ni ratana)
                           
                        
                              Ex 4419 
                           
                           
                              Stolni proizvodi i kuhinjski proizvodi, od drva (ne od bambusa ni ratana)
                           
                        
                               
                           
                           
                              Marketerija i intarzija od drva; kovčežići i kutije za draguljarske predmete ili za pribor za jelo i slični proizvodi, od drva.
                           
                        
                              Ex 4420 90 
                           
                           
                              
                                          –
                                       
                                       
                                          Ostalo – – drvo u oblicama ili učetvorenim oblicama jednostavno obrađene površine, izrezbareno, s finim rezovima ili obojano, bez znatne dodane vrijednosti i znatne promjene oblika (HS Ex 4420909000  u Indoneziji) (Zabranjeno za izvoz prema indonezijskom zakonu. U skladu s člankom 3. stavkom 3. Dobrovoljnog sporazuma o partnerstvu između EU-a i Indonezije proizvodi s ovom oznakom HS ne mogu dobiti dozvolu FLEGT te se stoga ne smiju uvoziti u Uniju.)
                                       
                                    
                        
                               
                           
                           
                              Ostali drvni proizvodi
                           
                        
                              Ex 4421 90 
                           
                           
                              
                                          –
                                       
                                       
                                          Ostalo – – drveni dio šibice (ne od bambusa ni ratana) i – – ostalo – – – drveni blokovi za opločenje (ne od bambusa ni ratana)
                                       
                                    
                        
                              Ex 4421 90 
                           
                           
                              
                                          –
                                       
                                       
                                          Ostalo – – ostalo – – – drvo u oblicama ili učetvorenim oblicama jednostavno obrađene površine, izrezbareno, s finim rezovima ili obojano, bez znatne dodane vrijednosti i znatne promjene oblika (HS Ex 4421909900  u Indoneziji) (Zabranjeno za izvoz prema indonezijskom zakonu. U skladu s člankom 3. stavkom 3. Dobrovoljnog sporazuma o partnerstvu između EU-a i Indonezije proizvodi s ovom oznakom HS ne mogu dobiti dozvolu FLEGT te se stoga ne smiju uvoziti u Uniju.)
                                       
                                    
                        
                              POGLAVLJE 47.
                           
                        
                               
                           
                           
                              Drvna celuloza ili celuloza od ostalih vlaknastih celuloznih materijala; oporabljeni papirni i kartonski ostaci i otpaci:
                           
                        
                              4701 
                           
                           
                              Mehanička drvna celuloza
                           
                        
                              4702 
                           
                           
                              Kemijska drvna celuloza, topive kvalitete
                           
                        
                              4703 
                           
                           
                              Kemijska drvna celuloza, natronska ili sulfatna, osim celuloze topive kvalitete
                           
                        
                              4704 
                           
                           
                              Kemijska drvna celuloza, sulfitna, osim celuloze topive kvalitete
                           
                        
                              4705 
                           
                           
                              Drvna celuloza dobivena kombinacijom mehaničkih i kemijskih postupaka
                           
                        
                              POGLAVLJE 48. (3)
                              
                           
                        
                              Ex 4802 
                           
                           
                              Nepremazani papir i karton koji se rabe za pisanje, tiskanje ili ostale grafičke namjene, nebušeni papir za bušene kartice i vrpce, u svicima ili pravokutnim (uključujući kvadratnim) listovima, svih veličina, osim papira iz tarifnih brojeva 4801  ili 4803 ; ručno izrađen papir i karton (ne od nedrvenih ni recikliranih materijala)
                           
                        
                              Ex 4803 
                           
                           
                              Papir za izradu toaletnog papira, papira za skidanje šminke, ručnika ili ubrusa i sličnog papira za kućansku ili za sanitarnu uporabu, celulozna vata i koprene od celuloznih vlakana, neovisno jesu li nabrani, naborani, reljefni, bušeni (perforirani), površinski obojeni, površinski ukrašeni ili tiskani ili ne, u svicima ili listovima (ne od nedrvenih ni recikliranih materijala)
                           
                        
                              Ex 4804 
                           
                           
                              Nepremazani kraft-papir i karton, u svicima ili listovima, osim onih iz tarifnih brojeva 4802  ili 4803  (ne od nedrvenih ni recikliranih materijala)
                           
                        
                              Ex 4805 
                           
                           
                              Ostali nepremazani papir i karton, u svicima ili listovima, koji nije dalje obrađen osim postupcima navedenima u napomeni 3. uz ovo poglavlje (ne od nedrvenih ni recikliranih materijala)
                           
                        
                              Ex 4806 
                           
                           
                              Biljni pergament-papir, papir koji ne propušta mast, paus-papir i kristal-papir te ostali satinirani prozirni papir ili papir koji propušta svjetlo, u svicima ili listovima (ne od nedrvenih ni recikliranih materijala)
                           
                        
                              Ex 4807 
                           
                           
                              Složeni papir i karton (izrađen sljepljivanjem ravnih slojeva papira ili kartona), površinski nepremazan niti impregniran, neovisno o tome je li ojačan u unutrašnjosti ili ne, u svicima ili listovima (ne od nedrvenih ni recikliranih materijala)
                           
                        
                              Ex 4808 
                           
                           
                              Papir i karton, valoviti (sa zalijepljenim ravnim površinskim listovima ili bez zalijepljenih ravnih površinskih listova), nabrani, naborani, reljefni ili bušeni, u svicima ili listovima, osim papira iz tarifnog broja 4803  (ne od nedrvenih ni recikliranih materijala)
                           
                        
                              Ex 4809 
                           
                           
                              Karbon-papir, samokopirni papir i ostali papir za kopiranje ili prenošenje (uključujući premazani ili impregnirani papir za matrice za umnožavanje ili ofset-ploče), neovisno o tome je li tiskan ili ne, u listovima ili svicima (ne od nedrvenih ni recikliranih materijala)
                           
                        
                              Ex 4810 
                           
                           
                              Papir i karton, premazan s jedne ili s obje strane kaolinom (porculanskom glinom) ili drugim anorganskim tvarima, s vezivnim sredstvom ili bez njega, ali bez drugog premaza, neovisno o tome je li površinski obojen, površinski ukrašen ili tiskan ili ne, u svicima ili u pravokutnim (uključujući kvadratnim) listovima, svih veličina (ne od nedrvenih ni recikliranih materijala)
                           
                        
                              Ex 4811 
                           
                           
                              Papir, karton, celulozna vata i koprene od celuloznih vlakana, premazani, impregnirani, prevučeni, površinski obojeni, površinski ukrašeni ili tiskani, u svicima ili pravokutnim (uključujući kvadratnim) listovima, svih veličina, osim onih iz tarifnih brojeva 4803 , 4809  ili 4810  (ne od nedrvenih ni recikliranih materijala)
                           
                        
                              Ex 4812 
                           
                           
                              Filtar-blokovi i ploče od papirne mase (ne od nedrvenih ni recikliranih materijala)
                           
                        
                              Ex 4813 
                           
                           
                              Cigaretni papir, neovisno o tome je li izrezan u određene veličine ili u obliku knjižica ili cjevčica ili ne (ne od nedrvenih ni recikliranih materijala)
                           
                        
                              Ex 4814 
                           
                           
                              Zidne tapete i slične zidne obloge; papirne vitrofanije za prozore (ne od nedrvenih ni recikliranih materijala)
                           
                        
                              Ex 4816 
                           
                           
                              Karbonski papir, samokopirni papir i ostali papir za kopiranje i prenošenje (osim onih iz tarifnog broja 4809 ), matrice za umnožavanje i ofset-ploče, od papira, neovisno o tome jesu li u kutijama ili ne (ne od nedrvenih ni recikliranih materijala)
                           
                        
                              Ex 4817 
                           
                           
                              Poštanske omotnice, pismovne dopisnice, dopisnice i karte za dopisivanje, od papira ili kartona; kutije, vrećice, notesi i slična pakiranja, od papira ili kartona, koji sadržavaju slogove pribora za dopisivanje (ne od nedrvenih ni recikliranih materijala)
                           
                        
                              Ex 4818 
                           
                           
                              Toaletni i slični papir, celulozna vata i koprene od celuloznih vlakana, koji se rabe u kućanstvu ili za sanitarnu uporabu, u svicima širine ne veće od 36 cm ili izrezani u određenu veličinu ili oblik; džepni rupčići, listići za uklanjanje šminke, ručnici, stolnjaci, ubrusi, dječje pelene, tamponi, plahte i slični predmeti za kućanstvo, bolnice i sanitarnu uporabu, odjeća i pribor za odjeću, od papirne mase, papira, celulozne vate ili koprene od celuloznih vlakana (ne od nedrvenih ni recikliranih materijala)
                           
                        
                              Ex 4821 
                           
                           
                              Etikete od papira ili kartona svih vrsta, tiskane ili netiskane (ne od nedrvenih ni recikliranih materijala)
                           
                        
                              Ex 4822 
                           
                           
                              Cijevke, valjčići, vretena i slične podloge za namatanje, od papirnate mase, papira ili kartona, neovisno o tome jesu li bušeni ili očvrsnuti ili ne (ne od nedrvenih ni recikliranih materijala)
                           
                        
                              Ex 4823 
                           
                           
                              Ostali papiri, karton, celulozna vata i koprene od celuloznih vlakana, izrezani u određene veličine ili oblike; ostali proizvodi od papirne mase, papira, kartona, celulozne vate i koprene od celuloznih vlakana (ne od nedrvenih ni recikliranih materijala)
                           
                        
                              POGLAVLJE 94.
                           
                        
                               
                           
                           
                              Sjedala (osim onih iz tarifnog broja 9402 ), neovisno može li ih se pretvoriti u ležajeve ili ne, i njihovi dijelovi
                           
                        
                              9401 61 
                           
                           
                              
                                          –
                                       
                                       
                                          Ostala sjedala, s drvenim okvirima: – – tapecirana
                                       
                                    
                        
                              9401 69 
                           
                           
                              
                                          –
                                       
                                       
                                          Ostala sjedala, s drvenim okvirima: – – ostalo
                                       
                                    
                        
                               
                           
                           
                              Ostalo pokućstvo i njegovi dijelovi
                           
                        
                              9403 30 
                           
                           
                              
                                          –
                                       
                                       
                                          uredsko drveno pokućstvo
                                       
                                    
                        
                              9403 40 
                           
                           
                              
                                          –
                                       
                                       
                                          kuhinjsko drveno pokućstvo
                                       
                                    
                        
                              9403 50 
                           
                           
                              
                                          –
                                       
                                       
                                          drveno pokućstvo kakvo se rabi u spavaćoj sobi
                                       
                                    
                        
                              9403 60 
                           
                           
                              
                                          –
                                       
                                       
                                          Ostalo drveno pokućstvo
                                       
                                    
                        
                              Ex 9403 90 
                           
                           
                              
                                          –
                                       
                                       
                                          Dijelovi: – – ostalo (HS 9403 90 90  u Indoneziji)
                                       
                                    
                        
                               
                           
                           
                              Montažne zgrade
                           
                        
                              Ex 9406 00 
                           
                           
                              
                                          –
                                       
                                       
                                          Ostale montažne zgrade: – – od drva (HS 9406 00 92  u Indoneziji)
                                       
                                    
                        
                              POGLAVLJE 97.
                           
                        
                               
                           
                           
                              Originalne gravure, grafike i litografije
                           
                        
                              Ex 9702 00 
                           
                           
                              Drvo u oblicama ili učetvorenim oblicama jednostavno obrađene površine, izrezbareno, s finim rezovima ili obojano, bez znatne dodane vrijednosti i znatne promjene oblika (HS Ex 9702000000  u Indoneziji) (Zabranjeno za izvoz prema indonezijskom zakonu. U skladu s člankom 3. stavkom 3. Dobrovoljnog sporazuma o partnerstvu između EU-a i Indonezije proizvodi s ovom oznakom HS ne mogu dobiti dozvolu FLEGT te se stoga ne smiju uvoziti u Uniju.)
                           
                        
            
         (1)  U skladu s člankom 4. stavkom 4. Dobrovoljnog sporazuma o partnerstvu Indonezija je osnovala Informativnu jedinicu za dozvole (LIU) koja služi kao središnja kontaktna točka za komunikaciju između nadležnih tijela država članica EU-a i indonezijskih tijela za izdavanje dozvola. Informativna jedinica za dozvole jedinica je koja potvrđuje informacije o izdavanju isprave V-legal/dozvole FLEGT. Nadležna je i za opću razmjenu informacija o TLAS-u te prima i pohranjuje relevantne podatke i informacije o izdavanju potvrda o zakonitosti i dozvolama FLEGT. Odgovara i na pitanja nadležnih tijela trgovinskih partnera i dionika. Neka tijela za provjeru, a riječ je o tijelima za ocjenjivanje sukladnosti koje je akreditiralo indonezijsko nacionalno akreditacijsko tijelo (KAN), indonezijsko Ministarstvo šumarstva i okoliša odobrava i nadzire kao tijela za izdavanje dozvola. Ažurirani popis ovlaštenih tijela za izdavanje dozvola dostupan je pri Informativnoj jedinici za dozvole i na poveznici: http://silk.dephut.go.id/index.php/info/lvlk.”
      
         (2)  SL L 150, 20.5.2014., str. 252.
      
      
         (3)  Uz papirne proizvode od nedrvenih i recikliranih materijala prilaže se službeni dopis indonezijskog ministarstva za industriju kojim ono odobrava uporabu nedrvenih i recikliranih materijala. Takvi proizvodi ne dobivaju dozvolu FLEGT.”